Sarah Louise Rung

Sarah Louise Rung (født 1989) er en norsk para-svømmer fra Stavanger, som konkurrerer i klassene SM6/S6/SB5. Hun representerer Stavanger Svømmeklubb, men har siden august 2020 bodd og trent i Bergen.Newsbeezer.com - Hun var midt i noen tøffe utfordringer. Så kom koronapandemien, besøkt 23. august 2021. Hun har fire gullmedaljer fra Paralympiske sommerleker 2012 og 2016, og hun har en rekke VM- og EM-medaljer i svømming. Favorittdistansene hennes er 100 meter bryst, 200 meter fri og 200 meter medley, og hun har satt en rekke verdensrekorder. 

Ved siden av idretten arbeider Rung som rådgiver for Olympiatoppen og er utøverambassadør for den humanitære organisasjonen Right To Play.Right To Play - Sarah Louise Rung, besøkt 23. august 2021. I 2020 begynte hun også studier innen klinisk ernæring ved Universitetet i Bergen.

 Bakgrunn 
Sarah Louise Rung begynte å svømme da hun var sju år gammel og valgte å fortsette å svømme også etter hun i 2008 ble lam fra livet og ned etter en mislykket operasjon på Haukeland sykehus.

 Idrettskarriere 
 2009–2010 
Rung deltok i Para-EM i svømming 2009 i Reykjavik, og fikk der bronse på 100 meter og 400 meter fri, i klassen S6. Britiske Ellie Simmonds vant begge disse øvelsene.IPC Swimming - Swimming European Championships - Women's 100m Freestyle - S6, besøkt 23. august 2021.IPC Swimming - Swimming European Championships - Women's 400m Freestyle - S6, besøkt 23. august 2021. På 50 meter fri kom hun på fjerdeplass.IPC Swimming - Swimming European Championships - Women's 50m Freestyle - S6 Samme år deltok hun i Para-VM i kortbanesvømming 2009, som ble arrangert i Rio de Janeiro. Der fikk hun sølv på 400 meter fri, bak Ellie Simmonds. Hun svømte også inn til tredjeplass på 100 meter bryst, men ble der diskvalifisert.Olympiatoppen.no - Gode resultater i EM i svømming for funksjonshemmede, besøkt 23. august 2021.

Para-VM i svømming 2010 ble arrangert i Eindhoven i Nederland, og Rung vant 200 meter fri (S5), 100 meter bryst (SB4) og 50 meter butterfly (S5), og fikk sølv på 100 meter i klassen S5, bak Inbal Pezaro fra Israel. Hun satte verdensrekord i sin klasse på 100 meter bryst, med tiden 1:52,64.

Under Idrettsgallaen 2011 ble hun kåret til 'Årets funksjonshemmede utøver' for 2010.

 2011–2012 
I mars 2011 satte hun verdensrekord på 100 meter bryst i klassen SB4 i Esbjerg, med tiden 1:51,50.IPC - Berlin 2011, besøkt 23. august 2021. Senere samme måned satte hun fire verdensrekorder under NM i svømming, blant annet på 100 meter bryst i klassen SB4, med tiden 1:53,46.

Hun deltok i Para-EM i svømming 2011 i Berlin hvor hun vant 50 meter butterfly og 200 meter medley. På 100 meter bryst sto hun med verdensrekord før mesterskapet og forbedret denne til 1:49,33 i forsøksheatet. Hun forbedret den ytterligere til 1:48,42 i finalen, der hun vant gull foran Natalia Prologajeva og Natalia Sjavel. På 100 meter fri (S5) kom hun på andreplass, bak verdensrekordholder Teresa Perales fra Spania. Hun vant 200 meter fri og slo Perales med over 10 sekunder.

Hun forbedret sin egen verdensrekord på 50 meter butterfly med tiden 1.46,98 under NM langbane i Tøyenbadet i Oslo. Under NM i svømming i mars 2012 satte hun tre verdensrekorder; på 200 meter fri med tiden 2.55,75, på 200 meter medley med 3.22,34 og på 50 meter bryst med tiden 49,70.

I 2012 deltok hun i sine første Paralympiske leker, som var Paralympiske sommerleker 2012 i London. Der vant hun 200 meter fri med tiden 2.49,74, og 50 meter butterfly med tiden 41,76. Hun fikk sølv på 100 m bryst med tiden 1.45,68 og sølv på 200 m individuell medleysvømming med tiden 3.15,89, der Natalia Prologajeva vant begge øvelsene.Women's 200m Ind. Medley - SM5 - Paralympic Swimming

Hun ble kåret til 'Årets funksjonshemmede utøver' under Idrettsgallaen 2012 (for 2011) og til 'Årets kvinnelige funksjonshemmede utøver' under Idrettsgallaen 2013 (for 2012).

 2013–2014 
Under Para-VM i svømming 2013 vant hun fem medaljer. Hun vant 50 meter butterfly, 200 meter fri, 100 meter bryst og 200 meter medley, og hun fikk bronse på 100 meter fri, bak Natalia Prologajeva og Viktoria Savtsova. 

Året etter deltok hun i Para-EM i svømming 2014. Der fikk hun åtte medaljer - seks individuelle og to i stafett. Hun vant 100 meter bryst, 50 meter butterfly, 200 meter medley og 200 meter fri. Hun fikk sølv på 100 meter fri og 50 meter rygg. På 4 x 50 meter fri fikk Norge sølv, og på 4 x 50 meter medleystafett fikk de gull.

Hun satte to verdensrekorder under Nordsjøstevnet i Stavanger i november 2014.

Hun ble kåret til 'Årets kvinnelige funksjonshemmede utøver' under Idrettsgallaen 2014 og Idrettsgallaen 2015.

 2015–2016 
Rung deltok i Para-VM i svømming 2015, der hun vant 200 meter fri, 50 meter butterfly, 100 meter bryst og 200 meter medley. På 100 meter fri fikk hun sølv, bak Teresa Perales, og på 50 meter rygg fikk hun bronse. Hun deltok igjen under Para-EM i svømming 2016, og vant der fem av øvelsene; 50 meter butterfly, 200 meter medley, 200 meter fri, 100 meter bryst og 100 meter fri. I tillegg fikk hun bronse på 50 meter rygg. 

Hun deltok i Paralympiske sommerleker 2016 i Rio de Janeiro, og vant der 100 meter bryst og 200 meter medley. Hun kom på andreplass på 50 meter butterfly, bak Xihan Xu fra Kina, og hun fikk bronse på 50 meter rygg og 200 meter fri. På 100 meter fri kom hun på sjetteplass, og på 50 meter fri kom hun på sjuendeplass.

Hun ble kåret til 'Årets kvinnelige funksjonshemmede utøver' igjen under Idrettsgallaen 2016 og Idrettsgallaen 2017.

 2017–2018 
Para-VM i svømming 2017 ble arrangert i Mexico, og Rung vant der 100 meter fri. Hun fikk sølv på 50 meter butterfly og på 200 meter fri, og hun fikk bronse på 50 meter rygg. På 100 meter bryst ble hun diskvalifisert.IPC - Sarah Louise Rung, besøkt 23. august 2021. 

IPC endret regelverket for klassifisering i 2018, og Rung ble flyttet opp en klasse. Under Para-EM i svømming 2018 konkurrerte hun dermed i klassene SB5 og S6, som er for utøvere med mindre grad av funksjonshemming.VG.no - Anken førte ikke frem: Derfor ryker gullene i Tokyo, besøkt 23. august 2021.TV2.no - Hun sto midt i noen tøffe utfordringer. Så kom koronapandemien, besøkt 23. august 2021. Hun fikk likevel sølv på 100 meter bryst, og hun kom på tiendeplass på 100 meter frisvømming.

 2019–2020 
Hun fikk ingen medaljer under Para-VM i svømming 2019, men endte på femteplass på 100 meter bryst, og ble slått ut i forsøksheatet på 100 meter fri og 200 meter medley.

 2021 
Rung representerte Norge under Paralympiske sommerleker 2020, som ble arrangert i Tokyo i 2021. Før konkurransen ble hun flyttet av den internasjonale paralympiske komiteen til en klasse for svømmere med mindre funksjonsnedsettelse enn utøverne i klassen hun hadde konkurrert i til da. Hun reiste hjem fra Tokyo uten medaljer.

 Meritter og utmerkelser 
 2015: Vant «Årets kvinnelige funksjonshemmede utøver» for 2014 under Idrettsgallaen 2015
 2015: Vant «Årets forbilde» for 2014 under Idrettsgallaen 2015
 2014: EM i svømming for funksjonshemmede: gull på 100 bryst, 50 butterfly, 200 medley, og 200 fri. Sølv på 100 fri, 50 rygg, 4x50 medley og 40x50 fri stafett. 
 2014: Vant «Årets kvinnelige funksjonshemmede utøver» for 2013 under Idrettsgallaen 2014Her er årets idrettsgalla-vinnere. dagbladet.no (4. januar 2014)
 2013: Vant «Årets kvinnelige funksjonshemmede utøver» for 2012 under Idrettsgallaen 2013
 2013: Nominert til «Årets navn» for 2012 under Idrettsgallaen 2013
 2012: Aftenpostens gullmedalje for årets idrettsprestasjon av norsk utøver
 2012: Paralympiske sommerleker 2012: Gull på 200 meter fri og 50 meter butterfly, sølv på 200 meter medley og 100 meter bryst.
 2012: Vant «Årets funksjonshemmede utøver» under Idrettsgallaen 2012
 2012: Nominert til «Årets navn» under Idrettsgallaen 2012
 2011: Vant «Årets funksjonshemmede utøver» under Idrettsgallaen 2011
 2011: EM i svømming for funksjonshemmede: Gull på 200 medley (3:16,00), og gull på 100 m bryst (1.48.42).
 2010: VM i svømming for funksjonshemmede: Gull på 50 meter butterfly (43,22).
 2016: Kåret til «Årets kvinnelige funksjonshemmede utøver i 2015» på Idrettsgallaen 2016

 Referanser 

 Eksterne lenker 


  Sarag Louise Rung – Norges idrettsforbund og olympiske og paralympiske komité


Kategori:Norske handikappidrettsutøvere
Kategori:Paralympiske mestere for Norge
Kategori:Paralympiske sølvmedaljevinnere for Norge
Kategori:Paralympiske bronsemedaljevinnere for Norge
Kategori:Deltakere for Norge under Paralympiske sommerleker 2012
Kategori:Deltakere for Norge under Paralympiske sommerleker 2016
Kategori:Norske svømmere
Kategori:Personer fra Stavanger kommune